《重游峡山寺》
清代·史善长

十年苦忆峡山寺，今日舟从峡里过。落涧泉声依旧壮，当楼松色比前多。

僧间侈数双禺典，我老慵挥落日戈。为问白猿归洞后，有无消息到岩阿。

作者简介：江苏吴江人，字仲文，亦作诵芬，一字赤崖。诸生。尝为名公幕宾，从毕沅最久。游踪及陕甘、山东、江西、两湖。曾经历湖广苗民起义。诗铿锵激楚，舒卷自如。又工词及骈文，善刻印及隶书。晚贫，佣书自给。有《秋树读书楼遗集》、《翡翠巢词》、《一谦四益阁文钞》。